
ଶିକ୍ଷକ ନିର୍ଦ୍ଦେଶିକା  ·  ସୁସମାଚାର ରବିବାର ବିଦ୍ୟାଳୟ ପାଠ
	ଚିତ୍ର
	29

	ଉଦ୍ଦେଶ୍ୟ
	ଯୀଶୁଙ୍କୁ ଅନୁସରଣ କରିବା ଅର୍ଥ ଅନ୍ୟମାନଙ୍କୁ ପ୍ରେମ ଓ ସେବା କରିବା ଏବଂ ନିଜ ଶତ୍ରୁମାନଙ୍କୁ ମଧ୍ୟ ପ୍ରେମ କରିବା ବୋଲି ଶିଖାଇବା।

	ଶିକ୍ଷକଙ୍କ ପ୍ରସ୍ତୁତି
	ଏହି ପାଠ ପ୍ରସ୍ତୁତ କରିବା ବେଳେ ଭଲ ଶମରୀୟର କାହାଣୀ ଶିଖାଇବାରେ ଈଶ୍ୱରଙ୍କୁ ସାହାଯ୍ୟ ମାଗନ୍ତୁ ଯେପରି ଆପଣଙ୍କ ଛାତ୍ରଛାତ୍ରୀମାନେ ଈଶ୍ୱରଙ୍କ ଆଜ୍ଞା, “ନିଜକୁ ଯେପରି ପ୍ରେମ କର ସେପରି ପଡ଼ୋଶୀକୁ ପ୍ରେମ କର” ବୁଝିବେ ଓ ପାଳନ କରିବେ। ତା'ପରେ ଲୂକ 10:25-37 ଓ ପାଠ ଯୋଜନା ପଢ଼ନ୍ତୁ ଓ ଅଧ୍ୟୟନ କରନ୍ତୁ।

	ମୁଖସ୍ଥ ପଦ
	ଲୂକ 10:27
ନିଜକୁ ଯେପରି ପ୍ରେମ କର ସେପରି ପଡ଼ୋଶୀକୁ ପ୍ରେମ କର।



ପାଠ ଯୋଜନା
ଭୂମିକା
ଏକ ପରିବାର କୌଣସି ସମ୍ପର୍କୀୟ ନୁହେଁ ବରଂ ଜଣେ ପଡ଼ୋଶୀ ଦ୍ୱାରା ସାହାଯ୍ୟ ପାଇଥିବାର ଏକ ଉଦାହରଣ ଭାବନ୍ତୁ ଓ ଶ୍ରେଣୀକୁ କୁହନ୍ତୁ। ଉଦାହରଣ ସ୍ୱରୂପ, ପଡ଼ୋଶୀ ଅନ୍ୟ ପରିବାରର ଜଣେ ରୋଗୀକୁ ଡାକ୍ତରଖାନାକୁ ନେଇଗଲେ ବା ଅନ୍ୟ କିଛି ଦୟାର କାମ କଲେ।
ପାଠର ମୁଖ୍ୟ ବିଷୟ
ଧ୍ୟାନ ଦିଅନ୍ତୁ: ଗୋଟିଏ ପୃଷ୍ଠାରେ 2 ଟି ଚିତ୍ର ଅଛି। ସମ୍ଭବ ହେଲେ କାହାଣୀର ପ୍ରଥମ ଅଂଶ ପାଇଁ ପୃଷ୍ଠାର ବାମ ପାଖର ଚିତ୍ରକୁ ଏକ ପେପର କ୍ଲିପ୍ ଦ୍ୱାରା ଧରି ରଖାଯାଇଥିବା କାଗଜରେ ଘୋଡ଼ାନ୍ତୁ।
	1.ଯୀଶୁ ଥରେ ଯାତ୍ରାରେ ଯାଇଥିବା ଜଣେ ଲୋକ ବିଷୟରେ ଏକ କାହାଣୀ କହିଲେ। ଭଲ ଶମରୀୟର କାହାଣୀ ନିଜ ଭାଷାରେ କୁହନ୍ତୁ, ଲୂକ 10:30-35। ଯୀଶୁଙ୍କ କାହାଣୀରେ ଥିବା ଶମରୀୟ ଓ ଯିହୂଦୀ ପରସ୍ପରର ଶତ୍ରୁ ଥିଲେ ବୋଲି ଦେଖାନ୍ତୁ।
	2.ଚିତ୍ର 29, ଦ୍ୱିତୀୟ ଚିତ୍ର ଦେଖାନ୍ତୁ। ଶିକ୍ଷା ଦେବା ଗୁରୁତ୍ୱପୂର୍ଣ୍ଣ ଯେ ଯୀଶୁ କହୁଥିଲେ ଜଣେ ଖ୍ରୀଷ୍ଟିୟାନଙ୍କୁ ଅନ୍ୟ ସମସ୍ତଙ୍କଠାରୁ ଅଧିକ କରିବାକୁ ହେବ। ତାଙ୍କୁ କେବଳ ବନ୍ଧୁକୁ ନୁହେଁ ଶତ୍ରୁକୁ ମଧ୍ୟ ପ୍ରେମ କରିବାକୁ ଓ ସାହାଯ୍ୟ କରିବାକୁ ହେବ।
ପୁନରାବଲୋକନ
ଈଶ୍ୱର ଯେପରି ଆମକୁ ପ୍ରେମ କରନ୍ତି ସେପରି ଆମେ ଅନ୍ୟମାନଙ୍କୁ ପ୍ରେମ କରିବା ସେ ଆଶା କରନ୍ତି ବୋଲି ଦେଖାଇବାକୁ ପାଠକୁ ସଂକ୍ଷେପରେ ଦୁହରାନ୍ତୁ। ଅବଶ୍ୟ ଆମେ ଏହା କେବଳ ପବିତ୍ର ଆତ୍ମାଙ୍କ ଶକ୍ତି ଦ୍ୱାରା କରିପାରିବା, ଆମ ନିଜର ସଂକଳ୍ପ ବା ଶକ୍ତି ଦ୍ୱାରା ନୁହେଁ।
ପାଠ ପ୍ରତି ଆମର ପ୍ରତିକ୍ରିୟା
ଚିତ୍ର 29, ପ୍ରଥମ ଚିତ୍ର ଦେଖାନ୍ତୁ। ଆଜି ଏହାର ଅର୍ଥ କାହାକୁ ସାହାଯ୍ୟ କରିବା? ପିଲାମାନଙ୍କଠାରୁ ପରାମର୍ଶ ନିଅନ୍ତୁ। ଏହାର ଅର୍ଥ ଯେଉଁମାନେ ଆମ ପ୍ରତି ଭୁଲ କରିଛନ୍ତି। ଏହାର ଅର୍ଥ ଅନ୍ୟ ଜନଜାତିର ଲୋକ। ଚିତ୍ରରେ ପୁରୁଷମାନେ ନିଜ ଅସ୍ତ୍ର ଫିଙ୍ଗିଦେଇଛନ୍ତି। ଯେଉଁମାନେ ଆମକୁ ଘୃଣା କରନ୍ତି ସେମାନଙ୍କୁ ଆମେ କେବଳ ପବିତ୍ର ଆତ୍ମା ଦେଉଥିବା ଶକ୍ତି ଦ୍ୱାରା ପ୍ରେମ କରିପାରିବା।
ମୁଖସ୍ଥ ପଦ ଶିଖାନ୍ତୁ
ଏହା ଅଭିନୟ କରିବାକୁ ଏକ ବହୁତ ଭଲ କାହାଣୀ। ଆପଣ ଏହାକୁ ଏକ ଆଧୁନିକ କାହାଣୀ ଭାବେ ଅଭିନୟ କରିପାରିବେ ଯେଉଁଥିରେ ଜଣେ ଲୋକ ଶତ୍ରୁ ବୋଲି ଭାବାଯାଉଥିବା ଏକ ଜନଜାତିର କାହାକୁ ସାହାଯ୍ୟ କରେ।

